Publication: Magyar Közlöny
Issue: MK-2001-94 (Year: 2001, Number: 94)
Era: 1990-2004
Section: 
Paragraph Index: 0

94. szám A miniszterelnök előterjesztésére augusztus 20-a, államalapító Szent István király ünnepe alkalmából a MAGYAR KÖZTÁRSASÁGI ÉRDEMREND NAGYKERESZTJE (polgári tagozat) kitüntetést adományozom a keresztény magyar állam ezeréves fennállásához kapcsolódó millenniumi ünnepségsorozat emlékezetessé tételéért, megszervezése és lebonyolítása érdekében végzett fáradhatatlan munkásságáért dr. Nemeskürty István Széchenyi-díjas irodalomtörténésznek, az irodalomtudomány doktorának, millenniumi kormánybiztosnak; a MAGYAR KÖZTÁRSASÁGI ÉRDEMREND KÖZÉPKERESZTJE A CSILLAGGAL (polgári tagozat) kitüntetést adományozom új utakat kereső, korszakhatárt jelző zeneszerzői munkásságáért, világszerte számon tartott és nagyra becsült tevékenységéért Kurtág György kétszeres Kossuth-díjas zeneszerzőnek, Kiváló Művésznek, a magyar és brit számvevőszékek közötti magas szintű kapcsolatok kialakításáért, a sikeres szakmai együttműködés elmélyítéséért Sir John Bourn-nak, a Brit Számvevőszék legfőbb számvevőjének; a MAGYAR KÖZTÁRSASÁGI ÉRDEMREND KÖZÉPKERESZTJE (polgári tagozat) kitüntetést adományozom a gyermekgyógyászat terén elért, nemzetközileg is elismert eredményeiért, különös tekintettel a folyadék- és elektrolitzavarok, a heveny anyagcserezavarok kezelési módjára és a veleszületett szívhibák tanulmányozására dr. Boda Domokos Széchenyi-díjas orvosnak, az orvostudomány doktorának, professor emeritusnak, a Szegedi Tudományegyetem Gyermekgyógyászati Klinika nyugalmazott tanszékvezető egyetemi tanárának, kiemelkedő jelentőségű, négy évtizedes sebészi tevékenységéért, különös tekintettel a nyelőcsősebészet területére, széles körű gyakorlati tapasztalattal alátámasztott oktató-nevelő munkássága elismeréseként dr. Faller Józsefnek, az orvostudomány doktorának, a Semmelweis Egyetem Általános Orvostudományi Kar II. Számú Sebészeti Klinika igazgatójának, egyetemi tanárnak, a magyar kisebbségek védelmében, érdekei képviseletében és érvényesítésében végzett több évtizedes, példaértékű tevékenysége elismeréseként Hámos Lászlónak, a Magyar Emberi Jogok Alapítvány elnökének, kiemelkedő jelentőségű tudományos tevékenységéért, különös tekintettel kőzettani, geokémiai és kozmopetrológiai kutatásaira, vulkanológiai vizsgálataira, valamint példamutató oktatói és egyetemvezetői tevékenységéért dr. Kubovics Imrének, a földtudomány doktorának, professor emeritusnak, az Eötvös Loránd Tudományegyetem Természettudományi Kar Kőzettan-Geokémia Tanszék nyugalmazott egyetemi tanárának, a politikai okokból elítéltek és meghurcoltak rehabilitálása, anyagi-erkölcsi kárpótlása, érdekeik képviselete érdekében végzett fáradhatatlan tevékenységéért Menczer Gusztávnak, a Központi Kárrendezési Iroda Társadalmi Kollégiuma elnökének, a hazai sugárterápia és a daganatos betegek ellátása fejlesztésében végzett kiemelkedő gyógyító és oktató tevékenységéért, a sugárterápiás géppark korszerűsítéséért Professzor dr. Németh Györgynek, az orvostudomány doktorának, az Országos Onkológiai Intézet Sugárterápiás Osztály vezetőjének, klinika igazgató egyetemi tanárnak, a gyermekek pszichés és idegrendszeri betegségeinek gyógyítását szolgáló új diagnosztikai módszerek kidolgozásáért, a Magyar Hospice Alapítvány létrehozása érdekében végzett munkásságáért, írásaiban is tükröződő, mély humánumtól vezérelt segítő tevékenységért Polcz Alaine írónak, pszichológusnak, a klasszikus balettrepertoár legfőbb szerepeinek magas művészi színvonalú, nemzetközileg is elismert, maradandó élményt nyújtó megformálásáért Pongor Ildikó Kossuth-díjas balettművésznek, Kiváló Művésznek, a magyar kultúra terjesztése, a szellemi javak megőrződése és továbbadása érdekében végzett több évtizedes kiemelkedő munkája elismeréseként Püski Sándorné Zoltán Ilonának, I. rész SZEMÉLYI RÉSZ 2001/94. szám kiemelkedő jelentőségű, a nagyothallás műtéti rehabilitációja és az audiológiai diagnosztika terén végzett kutatásaiért, a hallásjavító és gégészeti mikrochirurgiai műtétek bevezetéséért, valamint nemzetközileg is elismert gyógyító-, oktató- és kutatómunkájáért Professzor dr. Ribári Ottónak, az orvostudomány doktorának, a Semmelweis Egyetem Egészségtudományi Kar Fül-Orr-Gége Klinika, az Országos Fül-Orr-Gégészeti Intézet főigazgatójának, egyetemi tanárnak, tényfeltáró munkásságáért, agrárszociológiai és szövetkezetelméleti tudományos kutatásaiért, műfordítói tevékenységéért Tellér Gyula szociológusnak, József Attila-díjas műfordítónak; a MAGYAR KÖZTÁRSASÁGI ÉRDEMREND TISZTIKERESZTJE (polgári tagozat) kitüntetést adományozom a hazai gyermektüdőgyógyászati ellátás megszervezésében végzett több évtizedes tevékenységéért, a Somogy Megyei Tüdő és Szívkórház betegközpontú gyógyító munkájának példaerejű irányításáért dr. Andrásofszky Barnának, a Somogy Megyei Tüdő és Szívkórház nyugalmazott igazgató főorvosának, az egyházi kultúra és nevelés területen végzett kiemelkedő művelődéstörténészi munkásságáért, értékmentő kutatásaiért, oktató-nevelő tevékenysége és egész életútja elismeréseként dr. Barlay Ödön Szabolcs papnak, a történelemtudomány doktorának, művelődéstörténésznek, a magyar—lengyel kapcsolatok ápolása és fejlesztése érdekében nagykövetként és oktatóként végzett munkássága elismeréseként Engelmayer Ákosnak, a Varsói Egyetem tanárának, a cirkuszművészet sajátosan egyéni hangvételű műveléséért, világszerte nagyra becsült művészetéért Eötvös Gábor Jászai Mari-díjas artistának, zenehumoristának, Érdemes Művésznek, világszerte elismert sportpályafutásáért, valamint a magyar női vízilabda válogatott felkészítésében végzett, a sikeres szerepléshez hozzájáruló tevékenységéért dr. Faragó Tamásnak, a Magyar Vízilabda Szövetség szövetségi kapitányának, a magyar ipart csúcstechnológiai beruházások megvalósulásának elősegítésével fejlesztő, befektetésösztönző tevékenységéért, a magyar—német gazdasági kapcsolatok fejlesztéséért Hetényi Péternek, a Siemens Rt. igazgatósága elnökének, a Német—magyar Kereskedelmi és Ipari Kamara elnökének, az időskorúak gyógyítása, gondozása, életkörülményeik javítása érdekében végzett sokrétű munkássága elismeréseként Professzor dr. Iván Lászlónak, a Semmelweis Egyetem Általános Orvostudományi Kar egyetemi tanárának, tanszéki vezető oktatónak, a nemzettudatot elmélyítő honismereti mozgalom elindításában és működésében játszott meghatározó szerepéért, a magyar történelmi múlt emlékeinek ápolásáért, egész életútjáért dr. Kanyar József állami díjas levéltárosnak, a történettudomány doktorának, tudományos iskolát alapító, nemzetközileg is elismert mikrobiológiai kutatásaiért, a magyar felsőoktatás és tudományos kutatás szolgálatában eltöltött félévszázados tevékenységéért dr. Kecskés Mihálynak, a biológiai tudomány doktorának, professor emeritusnak, a Szent István Egyetem egyetemi tanárának, a tápcsatorna-sebészetben alkalmazott új gyógyítótechnikai eljárások kidolgozásáért, több évtizedes tudományos munkássága, valamint az orvostovábbképzés terén végzett tevékenysége elismeréseként dr. Kiss Jánosnak, az orvostudomány kandidátusának, a Semmelweis Egyetem Egészségtudományi Kar Sebészeti Klinika igazgatójának, egyetemi tanárnak, a sugárbiológia és a sugáregészségügy területén végzett, nemzetközileg is elismert kutatói és szakmapolitikai tevékenysége elismeréseként Professzor dr. Köteles Györgynek, az orvostudomány doktorának, az Országos Frédéric Joliot-Curie Sugárbiológiai és Sugáregészségügyi Kutató Intézet igazgató-főorvosának, a Semmelweis Egyetem egyetemi tanárának, az erdőgazdálkodás, az erdészet műszaki fejlesztése terén végzett, nemzetközileg is nagyra becsült tevékenységéért, a természetvédelmi területek kialakításában játszott meghatározó szerepéért dr. Kovács Jenő állami díjas erdőmérnöknek, a mezőgazdasági tudomány doktorának, az Egererdő Rt. nyugalmazott vezérigazgatójának, címzetes egyetemi tanárnak, 2001/94. szám a millenniumi ünnepségek szervezésében és lebonyolításában végzett fáradhatatlan tevékenységéért dr. Kováts Flóriánnak, a Magyar Millenniumi Kormánybiztos Hivatala vezetőjének, a nagy gazdasági veszteséget okozó állati betegségek gyógyításában és megelőzésében végzett, nemzetközileg is nagyra becsült tudományos munkássága, állatorvos-generációkat nevelő, oktató tevékenysége elismeréseként dr. Kováts Jenőnek, az állatorvos-tudomány kandidátusának, címzetes egyetemi tanárnak, az elmúlt időszak árvízveszélyei során a természeti csapás sújtotta területen élő lakosság lelki és anyagi megsegítése terén szerzett elévülhetetlen érdemeiért Lehel Lászlónak, a Magyar Ökumenikus Szeretetszolgálat igazgatójának, a gyógypedagógus-képzés fejlesztéséért, intenzív továbbképzési programja kidolgozásában végzett tevékenységéért, nemzetközileg is elismert oktatói, kutatói munkásságáért dr. Mesterházi Zsuzsannának, a neveléstudomány kandidátusának, az Eötvös Loránd Tudományegyetem Bárczi Gusztáv Gyógypedagógiai Főiskolai Kar főigazgató főiskolai tanárának, a mikrobiológia terén végzett tudományos tevékenységéért, adenovírus és interferon-kutatásaiért, továbbá iskolateremtő oktatói munkásságáért dr. Oláhné dr. Béládi Ilonának, az orvostudomány doktorának, a Szegedi Tudományegyetem Orvosi Mikrobiológiai Intézet tanszékvezető egyetemi tanárának, színészi, filmművészi munkásságáért, maradandó művészi élményt nyújtó alakításaiért Oszter Sándor Jászai Mari-díjas színművésznek, Érdemes Művésznek, a változó magyar társadalom műfajgazdag megjelenítéséért, anyanyelvi és politikai kultúránk fejlesztése érdekében végzett öt évtizedes tevékenységéért dr. Rapcsányi Lászlónak, a Magyar Rádió Rt. nyugalmazott szerkesztő-riporterének, a multinacionális vállalatok Magyarországon való megtelepedése, a magyar export növelése érdekében végzett munkássága elismeréseként dr. Rudnay Jánosnak, a Reemtsma Debreceni Dohánygyár Kft. vezérigazgatójának, a Nemzetközi Vállalatok Magyarországi Társasága elnökének, emlékezetes szerepformálásaiért, rendkívül sokoldalú, gazdag művészi életútja elismeréseként Schubert Éva színművésznek, Érdemes Művésznek, példaértékű, több évtizedes gyógyító tevékenységéért, továbbá oktató-nevelő munkássága elismeréseként dr. Scultéty Sándor professor emeritusnak, a Szegedi Tudományegyetem Urológiai Tanszék nyugalmazott tanszékvezető egyetemi tanárának, a millenniumi ünnepségek szervezésében és lebonyolításában végzett munkája elismeréseként Szerafin Ernőnének, a Magyar Millenniumi Kormánybiztos Hivatala pénzügyi vezetőjének, példaértékű egyháztörténészi munkásságáért, az ifjúság áldozatos neveléséért dr. Török József teológusnak, a Pázmány Péter Katolikus Egyetem Hittudományi Kar tanszékvezető egyetemi tanárának, a műszaki informatika szak oktatási feltételeinek megteremtésében, a minőségmenedzsment oktatásának magyarországi meghonosításában végzett munkásságáért dr. Veress Gábornak, a kémiai tudomány doktorának, a Veszprémi Egyetem Gazdaságtudományi Önálló Intézet egyetemi tanárának, a szakmában egyedülálló, interdiszciplináris tudományos munkásságáért, oktató tevékenységéért, különös tekintettel az izotópdiagnosztikai és a paraklinikai radiológiai tanfolyamokra, továbbá a betegellátás terén elért szakmai és szervezési eredményeiért Professzor dr. Vittay Pálnak, az orvostudomány kandidátusának, az Országos Röntgen és Sugárfizikai Intézet főigazgató-főorvosának, nyugalmazott egyetemi tanárnak; a MAGYAR KÖZTÁRSASÁGI ÉRDEMREND LOVAGKERESZTJE (polgári tagozat) kitüntetést adományozom példaértékű, áldozatos lelkipásztori életútjáért, az ifjúság nevelésében végzett fáradhatatlan tevékenységéért, irodalmi munkásságáért dr. Ablonczy Dániel lelkipásztornak, pedagógusi hivatásának átlényegítéséért, tizenhét örökbefogadott gyermeke gondozásáért és érdekeik következetes képviseletéért, példamutató életútjáért Árkosi Júlia pedagógusnak, 2001/94. szám karitatív tevékenységéért, a családok iránti elkötelezettségtől vezérelt sokoldalú munkásságáért Babitsné Berczik Máriának, a Nagycsaládosok Országos Egyesülete titkárságvezetőjének, eredményekben gazdag művészi munkásságáért, valamint a Sitkei romtemplom felújításában való közreműködéséért, értékmegőrző szervező tevékenységének elismeréseként Balázs Ferenc zeneszerzőnek, előadóművésznek, sokoldalú magas színvonalú műfordítói munkásságáért, a női sors sajátosságait megéneklő, emberközpontú költészetéért Bede Anna József Attila-díjas költőnek, műfordítónak, a magyar gabonatermelés korszerűsítésének szolgálatában végzett, nemzetközi hírű tudományos munkásságáért, kutatásfejlesztési tevékenysége elismeréseként dr. Bedő Zoltán növénynemesítőnek, a mezőgazdasági tudomány doktorának, a Magyar Tudományos Akadémia Mezőgazdasági Kutatóintézete igazgatójának, szakavatott bibliográfiai munkásságáért, a Szépművészeti Múzeum szakkönyvtárát a tudományos hozzáférhetőség révén gazdagító félévszázados tevékenységéért dr. Benkő Viktorné dr. Gönczy Évának, a Szépművészeti Múzeum Könyvtára nyugalmazott főmuzeológusának, a tiszta, autentikus magyar népzene műveléséért, a népi hangszerek, hangversenypódiumra emeléséért, valamint a magyar népzene oktatásának új alapokra helyezéséért, a népművészetet népszerűsítő félévszázados munkásságáért Béres János furulyaművésznek, népzenekutatónak, nemzetközileg is elismert, kiváló operaénekesi tevékenységéért, emlékezetes szerepformálásaiért, egész művészi életútja elismeréseként Birkás Lilian Liszt Ferenc-díjas operaénekesnek, Érdemes Művésznek, a hazai kékfestés kézműves technikájának megújításáért, egész művészi életútja elismeréseként Bódy Irén Munkácsy Mihály-díjas textilművésznek, Érdemes Művésznek, elhivatottsággal és mély meggyőződéssel végzett, az értelmileg sérült emberek segítése érdekében vállalt önfeláldozó, fáradhatatlan munkája elismeréseként dr. Bogyay Mária pszichológusnak, elhivatottságról tanúskodó, az értelmi fogyatékos fiatalok személyre szabott képzése és munkához juttatása, a sérült embereket befogadó közösségek létrehozása érdekében végzett tevékenységéért Csernyák Péternek, a Bárka Foglalkoztató Kézműves Műhely vezetőjének, emlékezetes szerepformálásaiért, több évtizedes gazdag művészi pályája elismeréseként Csűrös Karolának, a Madách Színház színművészének, a hajdúszoboszlói fürdőhely hazai és nemzetközi hírnevének javításáért, a gyógyfürdő magas szolgáltatási színvonaláért végzett fáradhatatlan munkája elismeréseként Czeglédi Gyulának, a Hajdúszoboszlói Gyógyfürdő Rt. vezérigazgatójának, mély humánumról és elhivatottságról tanúskodó, az örök értéket a konkrét léthelyzetekben biztos iránytűvel szolgálni tudó lelkipásztori tevékenységéért, egész életútja elismeréseként dr. Dobos Károly lelkipásztornak, az egyházi oktatás hagyományainak megőrzéséért, a rendszerváltozást követő iskolaszervező tevékenységéért és kiemelkedő oktató-nevelő munkájáért dr. Frajka J. Félixnek, az Orsolya Rendi Szent Angéla Általános Iskola és Gimnázium igazgatójának, közkedvelt és népszerű előadóművészi tevékenységéért Galambos Lajos előadóművésznek, producernek, az európai hírű minőségi magyar borászat kialakítása területén végzett kiemelkedő tevékenységük elismeréseként Gál Tibornak, az egri Gia Pincészet főborászának, Gere Attila villányi borásznak, lelkészi, hitoktatói tevékenységéért, példamutató emberi magatartásáért, erkölcsi helytállásáért, szolgálatként felfogott gazdag életútjáért Gémes Mihály tiszakécskei plébánosnak, címzetes prépostnak, a magyar histográfiai hagyományt megújító, az egész magyar középkort átfogó tudományos és oktatói tevékenysége, iskolateremtő munkássága elismeréseként dr. Gerics József Bélának, a történelemtudomány doktorának, az Eötvös Loránd Tudományegyetem Bölcsészettudományi Kar Közép- és Kora Újkori Magyar Történeti Tanszék egyetemi tanárának, következetes, szeretetteljes, a beteg gyermekeknek hitet és reményt nyújtó oktató-nevelő munkássága elismeréseként Harsányi Zsuzsannának, a Fővárosi Iskolaszanatórium Általános Iskola tanárának, 2001/94. szám a felső-tiszai árvíz elleni védekezésben az árvízkárok megszüntetése, valamint a helyreállítási kormányzati program végrehajtása érdekében végzett fáradhatatlan munkájáért Hegedűs Csabának, a Szabolcs-Szatmár-Bereg Megyei Állami Közútkezelő Közhasznú Társaság ügyvezető igazgatójának, a millenniumi ünnepségek szervezésében és lebonyolításában végzett áldozatos munkája elismeréseként Horváth Lajosnak, a Magyar Millenniumi Kormánybiztosi Hivatal irodavezetőjének, páratlanul virtuóz előadó-művészetéért, a népies folklór zene, a cigányzene magas művészi színvonalú műveléséért Kállai Kis Ernő Liszt Ferenc-díjas klarinét- és tárogatóművésznek, magas színvonalú előadóművészi tevékenységéért, közösségi értékeket képviselő kulturális és pedagógiai munkája elismeréseként Kathy-Horváth Lajos hegedűművésznek, a Napház Kulturális Intézmény igazgatójának, művészettörténészi munkássága, több évtizedes lexikonszerkesztői tevékenysége elismeréseként dr. Kicsi Sándor történésznek, az Akadémiai Kiadó Lexikon Szerkesztősége nyugalmazott vezetőjének, a magyar szórakoztató-zenei értékek megőrzése érdekében végzett tevékenységéért, több évtizedes közismert könnyűzenei művészi munkásságáért Körmendi Vilmos karmesternek, zeneszerzőnek, a hazai hispanisztika területén végzett, nemzetközileg is elismert iskolateremtő munkásságáért, tudományszervező tevékenységéért dr. Kulin Katalin professor emeritusnak, az Eötvös Loránd Tudományegyetem nyugalmazott egyetemi tanárának, szakmailag igényes drámai alakításaiért, emlékezetes szerepformálásaiért Meszléry Juditnak, a Veszprémi Petőfi Színház Jászai Mari-díjas színművészének, tudományos és oktatói tevékenységéért, az agressziómentes kultúra érdekében folytatott tevékenységéért, közéleti elkötelezettségéért dr. Münnich Ivánnak, az Országos Kriminológiai Intézet csoportvezetőjének, több évtizedes, nagy szakmai felkészültséggel végzett eredményes munkája, egész életútja elismeréseként dr. Novák Péternek, a Honvédelmi Minisztérium Igazgatási és Közjogi Kodifikációs Főosztály Ügyfélszolgálati Osztály osztályvezető-helyettesének, kiemelkedő irodalomtörténészi munkásságáért, különös tekintettel a lexikográfiai kutatások koordinálására dr. Péter László irodalomtörténésznek, az irodalomtudomány doktorának, a Szegedi Egyetem nyugalmazott egyetemi tanárának, a millenniumi ünnepségek szervezésében és lebonyolításában végzett munkája elismeréseként Pukler Irénnek, a Magyar Millenniumi Kormánybiztos Hivatala titkárságvezetőjének, a táplálkozástudomány és a dietetika területén végzett kiemelkedő munkásságáért, oktató tevékenységéért dr. Rigó Jánosnak, az orvostudomány doktorának, az Országos Dietetikai Intézet igazgatójának, nyugalmazott főiskolai tanárnak, a Gulágon fogvatartott magyarok sorsának tárgyilagos és művészi ábrázolásáért Rózsás János írónak, történésznek, a Gellért Szálloda igazgatójaként, majd szakértőjeként elért kiemelkedő eredményeiért, a turizmus fejlesztésének stratégiai kérdéseivel kapcsolatos szakmai tevékenységéért Rubovszky Andrásnak, az Országos Idegenforgalmi Bizottság alelnökének, lelkiismeretes és érdemdús közszolgálati munkája elismeréseként, nyugállományba vonulása alkalmából dr. Rupp Andrásnak, a Pénzügyminisztérium főosztályvezető-helyettesének, a kardiovaszkuláris rendszer élettana és kórtana, valamint az agyi keringés regulációja témakörében végzett nemzetközileg is elismert tudományos és oktatói munkássága elismeréseként dr. Sándor Péternek, az orvostudomány doktorának, a Semmelweis Egyetem Klinikai Kísérleti Kutató és Humán Élettani Intézet igazgatóhelyettesének, egyetemi tanárnak, a gyermekgyógyászat területén eltöltött több mint négy évtizedes kiváló szakmai, gyógyító munkája, valamint az oktatásban kifejtett lelkiismeretes tevékenysége elismeréseként dr. Schmidt Károlynak, a Semmelweis Egyetem I. Számú Gyermekklinika nyugalmazott gyermekorvosának, 2001/94. szám a millennium jegyében vállalt és világraszóló sikerrel teljesített futásáért Sipos István maratoni távfutónak, kiváló, sokoldalú művészi munkássága elismeréseként Spindler Bélának, a Kaposvári Csiky Gergely Színház Jászai Mari-díjas színművészének, a természetes alapanyagú gyógyszerek, valamint a szintetikus és természetes pszichoaktív drogok és prekurzoraik kutatásában és elemzésében végzett úttörő jelentőségű, nemzetközileg is elismert tudományos munkásságáért Professzor dr. Szendrei Kálmán professor emeritusnak, a Szegedi Tudományegyetem Szent-Györgyi Albert Orvostudományi és Gyógyszertudományi Centrum Farmakognóziai Intézet nyugalmazott professzorának, kiemelkedő tudományos, oktatói munkássága, vezetői tevékenysége elismeréseként dr. Tamás Andrásnak, az állam- és jogtudomány doktorának, a Budapesti Közgazdaságtudományi és Államigazgatási Egyetem Államigazgatási Kar egyetemi tanárának, mély elhivatottságról tanúskodó, példaértékű szolgálatáért, életútja elismeréseként Tábori Nándor újlengyeli plébánosnak, több évtizedes magas színvonalú tudományos és oktatói tevékenysége elismeréseként, az informatikai oktatás szervezésében vállalt kiemelkedő jelentőségű szerepéért dr. Varga Lászlónak, a matematikai tudomány doktorának, az Eötvös Lóránd Tudományegyetem Természettudományi Kar Általános Számítástechnikai Tanszék egyetemi tanárának, a magyarországi drogfüggő betegek gyógyításáért, valamint a drogmegelőzés területén végzett több évtizedes szakma- és intézményszervezői, lelkigondozói, oktatói és érdekképviseleti tevékenységéért Viktorné Erdős Eszternek, a Magyarországi Református Egyház Kallódó Ifjúságot Mentő Misszió lelkész-vezetőjének, a hazai autóipari technológia versenyképessé tétele érdekében kifejtett tevékenységéért Wagner Alajos Gusztávnak, a Wagner Szerszám és Préstechnikai Kft. ügyvezető igazgatójának, több évtizedes tudományos munkássága és példaértékű oktatói tevékenysége elismeréseként dr. Zimányi Verának, a történelemtudomány doktorának, a Pázmány Péter Katolikus Egyetem Bölcsészettudományi Kar Történelemtudományi Intézet egyetemi tanárának, életútjuk elismeréseként Sárdy Györgynek, Szabó Lajosnak; a MAGYAR KÖZTÁRSASÁGI ÉRDEMREND LOVAGKERESZTJE (katonai tagozat) kitüntetést adományozom a büntetés-végrehajtási szervezet állományában végzett, humanitárius elveket követő, eredményes munkája elismeréseként Bessenyei Gyula büntetés-végrehajtási alezredesnek, a Szabolcs-Szatmár-Bereg Megyei Büntetés-végrehajtási Intézet osztályvezetőjének; a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom a magyar tudomány szolgálatában eltöltött több évtizedes kimagasló tudományszervezési tevékenysége elismeréseként dr. Pannonhalmi Kálmánnak, a Magyar Tudományos Akadémia főosztályvezetőjének; a MAGYAR KÖZTÁRSASÁGI EZÜST ÉRDEMKERESZT (polgári tagozat) kitüntetést adományozom a magyar tudomány szolgálatában eltöltött közel 40 éves kimagasló tudományszervezési tevékenysége elismeréseként dr. Benkó Györgynek, a Magyar Tudományos Akadémia Titkársága főosztályvezető-helyettesének, a nemzeti és etnikai kisebbségi jogok érvényesítése érdekében végzett kiemelkedő munkája elismeréseként Heizerné Hegedűs Évának, a Nemzeti és Etnikai Kisebbségi Jogok Országgyűlési Biztosa Irodája főosztályvezetőjének. 2001/94. szám A belügyminiszter előterjesztésére a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom az oktatási és kulturális örökség megmentéséért, megőrzéséért, megismertetéséért végzett gyűjtő, értékmentő és múzeumszervező tevékenységéért dr. Gulyás Istvánnak, a Magyar Rendőrmúzeum igazgatójának, a közigazgatás terén végzett negyedszázados eredményes munkájáért, a 2001. évi népszámlálás kimagaslóan sikeres megszervezéséért Hajdúné dr. Csabai Évának, a Debreceni Polgármesteri Hivatal jegyzőjének, példaértékű személyisége, a köz érdekében kifejtett figyelemre méltó tevékenysége elismeréséül dr. Illés Pálnak, a Borsod-Abaúj-Zemplén Megyei Önkormányzati Hivatal főosztályvezetőjének, a megye közoktatása érdekében kifejtett több mint harmincéves magas színvonalú tevékenysége elismeréséül Porkoláb Albertnek, a Borsod-Abaúj-Zemplén Megyei Önkormányzat Hivatala osztályvezetőjének; a MAGYAR KÖZTÁRSASÁGI ARANY ÉRDEMKERESZT (katonai tagozat) kitüntetést adományozom beosztásukban huzamos időn át végzett kiemelkedő tevékenységük elismeréseként Csongrádi Pál tű. alezredesnek, az Orosházi Városi Hivatásos Tűzoltó-parancsnokság tűzoltóparancsnokának, dr. Kiss László r. alezredesnek, a Vas Megyei Rendőrfőkapitányság felderítő osztályvezetőjének, Samu István hőr. ezredesnek, a Határőrség Rendészeti Főigazgatóság főigazgató-helyettesének; a MAGYAR KÖZTÁRSASÁGI EZÜST ÉRDEMKERESZT (polgári tagozat) kitüntetést adományozom a több mint tíz éve végzett, példaértékűen magas színvonalon végzett munkája elismeréséül dr. Kiss Pálnak, a Balatonföldvári Polgármesteri Hivatal jegyzőjének, a közigazgatásban évtizedeken keresztül végzett eredményes szakmai munkája elismeréséül Kőfalvi Arankának, a Tolna Megyei Önkormányzat Hivatala pénzügyi osztályvezetőjének, a közigazgatásban kifejtett 31 éves áldozatvállalásos tevékenysége elismeréséül Laki Józsefnénak, a Zalabaksai Körjegyzőség körjegyzőjének, a közigazgatásban huzamosabb idő óta végzett kiemelkedő munkája elismeréséül Pintérné Sándor Évának, a Békés Megyei Önkormányzati Hivatal osztályvezető-helyettesének, a közigazgatásban 32 éve végzett kiemelkedő munkája elismeréséül Szabó Albertnénak, a Tiszaszentmártoni Polgármesteri Hivatal igazgatási főmunkatársának, a közigazgatásban végzett kiemelkedő munkája elismeréséül dr. Szöllős Lászlónak, a Budapest Főváros Közigazgatási Hivatala szakfőtanácsosának, a közszolgálatban végzett példamutató munkája, szakmai ismerete elismeréséül dr. Tasi Borbálának, a Pásztói Polgármesteri Hivatal jegyzőjének, a közigazgatásban végzett kiemelkedő munkája elismeréséül Tóth Endrénének, a Zalaegerszegi Polgármesteri Hivatal szociálpolitikai főmunkatársának; a MAGYAR KÖZTÁRSASÁGI BRONZ ÉRDEMKERESZT (katonai tagozat) kitüntetést adományozom beosztásukban huzamos időn át végzett kiemelkedő tevékenységük elismeréseként Bábel András r. törzszászlósnak, a BRFK IX. Kerületi Rendőrkapitányság járőrének, Birta Sándor r. törzszászlósnak, a Hajdúhadházi Rendőrkapitányság közlekedési előadójának, Megyeri Lajos hőr. főtörzsőrmesternek, a Szombathelyi Határőr Igazgatóság járőrének. 2001/94. szám Az egészségügyi miniszter előterjesztésére a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom gyógyító munkával eltöltött négy évtizedes, kimagasló eredményességű szakmai tevékenysége, életműve elismeréseként dr. Kató Lászlónak, Budapest II. kerületi háziorvosnak, a gyógyításban kifejtett négy évtizedes példaértékű szakmai, emberi munkája, életműve elismeréseként dr. Topolánszky Ivánnak, Budapest II. kerületi nyugalmazott háziorvosnak. A földművelésügyi és vidékfejlesztési miniszter előterjesztésére a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom közel 40 éves növénykórtani munkássága elismeréséül, nyugállományba vonulása alkalmából dr. Békési Pálnak, az Országos Mezőgazdasági Minősítő Intézet osztályvezetőjének, az agrárgazdaság földművelésügyének és a magyar geodézia fejlesztése területén végzett több évtizedes munkássága elismeréséül Bíró Gyulának, a Geodéziai és Térképészeti Részvénytársaság vezérigazgatójának, az árvízi vészhelyzetek elhárítása során tanúsított kiemelkedő emberi magatartása és szakmai tevékenysége elismeréséül Kolossváry Gábornak, a Földművelésügyi és Vidékfejlesztési Minisztérium főosztályvezetőjének, építési, városrendező munkássága elismeréséül Szegner Lászlónak, az Iparterv Épülettervező Rt. főépítészének, az elmaradott térségben nyújtott kiemelkedő munkássága elismeréseként Tapazdi Sándornak, a Mezőgazdasági Középfokú Szakoktatási, Továbbképző és Szaktanácsadó Intézet igazgatójának; a MAGYAR KÖZTÁRSASÁGI EZÜST ÉRDEMKERESZT (polgári tagozat) kitüntetést adományozom az árvízi vészhelyzet elhárítása során tanúsított kiemelkedő emberi magatartásuk és szakmai tevékenységük elismeréséül dr. Csizmás Istvánnak, a Szolnoki kerület (Tószeg, Tiszavárkony, Tiszajenő, Vezseny) hatósági állatorvosának, Kasza Antalnak, az FVM Jász-Nagykun-Szolnok Megyei Földművelésügyi Hivatal vezetőjének, a 2000. és 2001. évi árvízi vészhelyzet elhárítása során tanúsított kiemelkedő emberi magatartása és szakmai tevékenysége elismeréséül Gráczer Imrének, a Földművelésügyi és Vidékfejlesztési Minisztérium szakfőtanácsosának. A gazdasági miniszter előterjesztésére a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom kiemelkedően eredményes szakmai, vezetői tevékenységéért, a Videoton BMKE Kft. Kaposvár ipari centrumává fejlesztéséért Gerber Andrásnak, a Videoton BMKE Elektronikai Kft. ügyvezető igazgatójának, a Magyar Mérnöki Kamara létrehozásában, működtetésében és köztestületként való elismertetésében végzett kiemelkedő munkájáért dr. Hajtó Ödönnek, a Planta Kft. ügyvezető igazgatójának, a Magyar Mérnöki Kamara volt elnökének, érdemes és eredményes munkássága elismeréseként Péter Gyulának, a Magyar Téglás Szövetség elnökének, fodrászmesterként több mint hat évtizedes példamutató szakmai-társadalmi tevékenységéért Simon István iregszemcsei fodrászmesternek. 2001/94. szám A honvédelmi miniszter előterjesztésére a MAGYAR KÖZTÁRSASÁGI ARANY ÉRDEMKERESZT (katonai tagozat) kitüntetést adományozom beosztásaiban huzamos időn át végzett kiemelkedő munkája elismeréseként, nyugállományba helyezése alkalmából Hauber Ernő ezredesnek, beosztásaikban huzamos időn át végzett kiemelkedő munkájuk elismeréseként Kabai Domokos mk. ezredesnek, Lőrincz Miklós ezredesnek, Pásztor István ezredesnek, dr. Tóth Elek ezredesnek; a MAGYAR KÖZTÁRSASÁGI EZÜST ÉRDEMKERESZT (katonai tagozat) kitüntetést adományozom Mészáros László századosnak. Az igazságügy-miniszter előterjesztésére a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom érdemes és eredményes munkássága elismeréseként dr. Baraczka Balázsnak, a Budapesti Igazságügyi Orvosszakértői Intézet igazgatójának, tartósan kiemelkedő munkavégzésük elismeréseként Orosz Józsefnének, a Hajdú-Bihar Megyei Bíróság tisztviselőjének, Szálkai Gábornénak, a Hajdú-Bihar Megyei Bíróság tisztviselőjének, hosszan tartó, kiemelkedő igazságügyi szolgálata elismeréséül Varga Vilmosnénak, a Zala Megyei Bíróság megyei bírósági tisztviselőjének; a MAGYAR KÖZTÁRSASÁGI EZÜST ÉRDEMKERESZT (polgári tagozat) kitüntetést adományozom több mint tízéves igazságügyi munkája elismeréséül Ködöböcz Elemérnének, a Fehérgyarmati Városi Bíróság ügykezelőjének, sokéves, átlagot meghaladó színvonalú igazságügyi tevékenysége elismeréséül Ruzsáné Oprea Mártának, a Bács-Kiskun Megyei Bíróság megyei bírósági tisztviselőjének, több mint 30 éves lelkiismeretes igazságügyi munkája elismeréséül Tóth Károlynénak, a Nyírbátori Városi Bíróság tisztviselőjének; a MAGYAR KÖZTÁRSASÁGI EZÜST ÉRDEMKERESZT (katonai tagozat) kitüntetést adományozom a büntetés-végrehajtási szervezet állományában végzett szakmai munkájuk elismeréséül Beszteri Imre bv. zászlósnak, Rabóczi János bv. törzszászlósnak; a MAGYAR KÖZTÁRSASÁGI BRONZ ÉRDEMKERESZT (polgári tagozat) kitüntetést adományozom kiemelkedő hivatástudattal és szorgalommal végzett munkája elismeréséül Knoll Józsefnének, a Heves Megyei Bíróság csoportvezetőjének, több mint harmincéves igazságügyi szolgálata, lelkiismeretes és eredményes munkája elismeréséül Márkus Lászlónénak, a Pest Megyei Bíróság Büntető Kollégiuma megyei bírósági irodavezetőjének, kiemelkedő munkája elismeréseként Pálinkásné Bándi Ildikónak, a Budapesti Központi Kerületi Bíróság kerületi bírósági tisztviselőjének. 2001/94. szám Az ifjúsági és sportminiszter előterjesztésére a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom érdemes és eredményes munkásságuk elismeréseként a Kispál és a Borz Együttes tagjainak Dióssy D. Ákosnak, Kispál Andrásnak, Lovasi Andrásnak, Tóth Zoltánnak. A közlekedési és vízügyi miniszter előterjesztésére a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom a 2001. tavaszi beregi árvízvédekezés irányításában végzett munkájáért, környezet- és természetbarát vízgazdálkodási módszerek meghonosításáért, a Balaton vízminőségének javítása érdekében végzett tevékenységéért Nádor Istvánnak, a Nyugat-dunántúli Vízügyi Igazgatóság igazgatójának, a vízgazdálkodás, vízkárelhárítás területén hosszú időn át végzett kiemelkedő munkája elismeréseként Szabó Mátyásnak, a Közép-dunántúli Vízügyi Igazgatóság állami díjas igazgatójának, a vasúti közlekedés folyamatos működésének biztosításában végzett eredményes munkája elismeréseként Vidovich Lászlónak, a MÁV Rt. Jászberényi Állomásfőnökség állomásfőnökének, a közúti személyszállítás területén hosszú időn át kifejtett eredményes szakmai, vezető munkája, az autóbuszközlekedés környezetterhelésének csökkentése érdekében végzett tevékenysége elismeréseként Zilahi-Sebess Gézának, a Hajdú Volán Közlekedési Részvénytársaság vezérigazgatójának; a MAGYAR KÖZTÁRSASÁGI EZÜST ÉRDEMKERESZT (polgári tagozat) kitüntetést adományozom a vízgazdálkodás területén, különösen a folyószabályozásban és az árvízvédelmi fejlesztésekben végzett szakmai munkája elismeréseként Baross Károlynak, az Észak-dunántúli Vízügyi Igazgatóság műszaki igazgatóhelyettesének, a közforgalmon kívüli repülés pilótáinak eredményes képzése érdekében végzett munkája elismeréseként Kovács Pálnak, a Légügyi Igazgatóság hatósági repülőgép vezetőjének, a közúti tömegközlekedés színvonalának emelése, a Nyugat-dunántúli régió idegenforgalmi fejlesztése érdekében végzett munkája elismeréseként Pócza Mihálynak, a Kisalföld Volán Közlekedési Részvénytársaság vezérigazgatójának, a polgári repülés biztonsági követelményeinek továbbfejlesztése érdekében végzett munkája elismeréseként Punka Györgynek, a Légügyi Igazgatóság hatósági repülésműszaki felügyelőjének; a MAGYAR KÖZTÁRSASÁG BRONZ ÉRDEMKERESZT (polgári tagozat) kitüntetést adományozom a gazdasági és védelmi jellegű tartalékgazdálkodás megszervezése és működtetése érdekében végzett tevékenysége elismeréseként dr. Kiss Sándornak, a Közlekedési, Hírközlési és Vízügyi Tartalékgazdálkodási Közhasznú Társaság ügyvezető igazgatójának, a vasúti járműállomány műszaki színvonalának emelése érdekében végzett fejlesztő és kutató munkája elismeréseként Kisteleki Mihálynak, a MÁV Rt. Fejlesztési és Kísérleti Intézet igazgatójának, a vasúti pályafenntartás területén, a biztonságos közlekedés biztosítása érdekében végzett munkája elismeréseként Nagy Lajosnak, a Máv Rt. Pályagazdálkodási Főnökség (Dombóvár) főpályamesterének. 2001/94. szám A nemzeti kulturális örökség minisztere előterjesztésére a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom több mint 50 éven át végzett lelkiismeretes, különösen az Esterházy-kastély értékeinek megőrzésében, az idegenforgalmi, kulturális programokban kifejtett kiemelkedő munkája elismeréseként Bak Jolánnak, a fertődi Esterházy Kastélymúzeum címzetes igazgatójának, gazdag tudományos és muzeológiai munkásságáért, elsősorban Szinyei Merse Pál életműkatalógus elkészítéséért, a Magyar Nemzeti Galéria-beli kiállítás előkészítéséért és megrendezéséért dr. Bajza Józsefné dr. Szinyei Merse Annának, a Magyar Nemzeti Galéria XIX—XX. századi gyűjtemény főmuzeológus-főtanácsosának, gazdag, sokoldalú életművének elismeréséül, 91. éves születésnapja alkalmából Búza Barna szobrászművésznek, a színművészi pályán eltöltött 50 éves jubileuma alkalmából, művészi tevékenységéért Géczy Dorottya Jászai Mari-díjas színművésznek, Kossuth Lajos emlékét ápoló, hagyományőrző szövetségi munkájáért Gavlik István nyugalmazott iskolaigazgatónak, a Kossuth Szövetség elnökének, a tudományos ismeretterjesztés területén kifejtett több évtizedes kitartó munkája elismeréseként Horváth Imrének, a Somogy Megyei Tudományos Ismeretterjesztő Társulat irodavezetőjének, a magyar történelem sorsfordító eseményeinek zenei feldolgozásában, megörökítésében végzett művészi munkája elismeréseként Koltay Gergely zeneszerzőnek, negyedévszázados gondos és lelkiismeretes, példamutató munkája elismeréseként Laczus Gézánénak, a Pest Megyei Múzeumok Igazgatóság szobi Börzsöny Múzeum múzeumvezetőjének, előadóművészi munkája elismeréseként Madarász Katalin előadóművésznek, népdal- és nótaénekesnek, a magyar nyelv és irodalom területén, valamint a közszolgálatban végzett kiváló munkája elismeréseként Mohai Gábornak, a Magyar Televízió Rt. műsorvezetőjének, sokoldalú közéleti munkájáért Nemes Lajos nyugalmazott pedagógusnak, művészi munkája elismeréseként Palócz Lászlónak, a Magyar Állami Operaház nyugalmazott magánénekesének, nyugdíjba vonulása alkalmából, a magyar—lengyel kapcsolatok fejlesztése s a kultúrdiplomácia terén végzett szakmai munkájának, valamint példamutató köztisztviselői életpályájának elismeréséül Pap Pálnak, a Varsói Magyar Kulturális Intézet igazgatójának, páratlan, eredményes és aktív zenepedagógiai munkássága elismeréséül dr. Scher Tiborné Sík Olgának, a Kőbányai Művészeti Szakiskola művésztanárának, énektanárnak, operaénekesnek, a magyar zenei életben végzett kimagasló munkája elismeréseként dr. Tóthpál József művelődéskutatónak, a Veszprémi Egyetem tudományos főmunkatársának, eredményes pedagógusi munkája elismeréseként Valcz Gyulánénak, a Magyar Táncművészeti Főiskola Nádasi Ferenc Gimnáziuma igazgatójának, művészi és pedagógiai munkája elismeréseként Varasdy Emminek, a Liszt Ferenc Zeneművészeti Egyetem tanszékvezető egyetemi tanárának, zongoraművészkorrepetitornak, kiemelkedő, újító költői munkájáért Vasadi Péter József Attila-díjas költőnek, esszéírónak, művészi munkássága, egy életmű elismeréseként Virágos Mihály Liszt Ferenc-díjas operaénekesnek, a debreceni Csokonai Színház örökös tagjának, a magyarság és a kereszténység értékeinek megőrzéséért és népszerűsítéséért Windisch Istvánnak, a Mikes Kiadó Kft. ügyvezető igazgatójának; 2001/94. szám a MAGYAR KÖZTÁRSASÁGI EZÜST ÉRDEMKERESZT (polgári tagozat) kitüntetést adományozom az egyházi pályán eltöltött 40 év és a közösségi életet kedvezően befolyásoló munkássága elismeréseként, nyugdíjba vonulása alkalmából Bencsik Pálnak, a Hévízi Római Katolikus Egyházközség lelkipásztorának, az Állami Népi Együttes fennállásának 50. évfordulója alkalmából az együttesben eltöltött 31 évi kiemelkedő előadóművészi teljesítménye elismeréseként Berki Károly hegedűművésznek, a Magyar Állami Népi Együttes koncertmesterének, félévszázados alkotói pályája elismeréseként Debreceni Farkas István szobrászművésznek, nagyfokú szakmai tudásáért, munkakörének felelősségteljes betöltéséért, munkabírásáért, a szakma iránti elkötelezettségéért Demeter Istvánnénak, a Magyar Cirkusz és Varieté Kht. gazdasági igazgatóhelyettesének, a táncművészetben nyújtott magas színvonalú oktató és művészi tevékenysége elismeréseként Földi Béla koreográfusnak, a Budapesti Táncszínház művészeti vezetőjének, táncmesternek, hosszú évek óta tartó eredményes munkája elismeréseként Földvári Györgynek, a Magyar Állami Operaház nyugalmazott színpadi főügyelőjének, a magyarság megbecsülésének és jó hírnevének öregbítéséért a világban, a haza erkölcsi megújhodásáért folytatott áldozatos és fáradhatatlan küzdelméért P. Gaál Jenőnek, a Verbita Misszió, Szent Imre Missziósház katolikus papjának, magas színvonalú „varázslatos” előadóművészi munkája elismeréséül Gálházi László bűvésznek, a táncszínház hazai és nemzetközi sikereiben elért kiemelkedő munkája elismeréseként Horváth Zsófiának, a Honvéd Együttes koreográfusának, több mint negyvenéves zenész munkásságának elismeréseként Lakatos Györgynek, a Gundel Étterem zenekarvezető prímásának, kiváló előadóművészi munkája elismeréséül Lakatos Pál zenésznek, a Magyar Kórusok és Zenekarok Szövetségénél végzett kimagasló munkája elismeréseként Vadász Ágnesnek, a Magyar Kórusok és Zenekarok Szövetsége ügyvezető elnökének; a MAGYAR KÖZTÁRSASÁGI BRONZ ÉRDEMKERESZT (polgári tagozat) kitüntetést adományozom a Nyugat Kapujában Millenniumi rendezvénysorozat szervezésében végzett kiváló munkája elismeréseként Bozzay Lászlónak, a Sokoró Ökológiai Park Alapítvány kulturális szervezőjének, az együttes fennállásának 50. évfordulója alkalmából 17 év kiemelkedő munkája elismeréseként Dani Imrénének, a Magyar Állami Népi Együttes pénzügyi előadójának, az ifjúság kulturális életének fejlesztése, az iskolarendszeren kívüli ismeretek, képességek, önsegítő lehetőségek felkutatásában, a gyermekek művelődési közösségeinek szervezése terén végzett munkájáért Csukás Jánosnénak, a hajdúszoboszlói Kovács Máté Városi Művelődési Központ és Könyvtár gyermek- és ifjúsági háza vezetőjének, az együttes fennállásának 50. évfordulója alkalmából az eltöltött 27 évi öltöztető-szabó területen végzett munkája elismeréseként G. Molnár Ágnesnek, a Magyar Állami Népi Együttes öltöztető-szabójának. Az oktatási miniszter előterjesztésére a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom kimagasló színvonalú vezetői és oktatás-nevelő munkásságáért Balogh Bélának, a miskolci Berzeviczy Gergely Kereskedelmi és Vendéglátóipari Szakközépiskola igazgatójának, 2001/94. szám példaértékű pedagógus életútja elismeréseként dr. Barna Domokosné ny. kunszentmártoni tanítónak, a fogyatékos gyermekekért végzett példaértékű, integrált oktató-nevelő és vezetői tevékenységéért Bihari Péternek, a budapesti XIX. Kerületi Berzsenyi Dániel Általános Iskola igazgatójának, több évtizedes színvonalas oktatói munkájáért Brieber Jánosnak, a Magyar Táncművészeti Főiskola főiskolai adjunktusának, 50 éve a felsőoktatás területén végzett munkájáért, valamint 75. születésnapja alkalmából dr. Cseh Editnek, az ELTE TTK Növénytani Tanszék egyetemi docensének, a kollégiumokért végzett kiemelkedő szakmai, elméleti és gyakorlati munkájáért dr. Csépe Györgynek, a gyöngyösi József Attila Kollégium kollégiumvezetőjének, több évtizedes oktató-nevelő munkássága elismeréseként, nyugállományba vonulása alkalmából Csongor Attilának, a kecskeméti Németh László Gimnázium és Szakközépiskola tanárának, kimagasló színvonalú művészetpedagógiai és közéleti munkásságáért dr. Csőregh Évának, a neveléstudomány kandidátusának, a Magyar Rajztanárok Országos Egyesülete elnökének, a tudományos ismeretterjesztés és a környezeti nevelés területén nyújtott másfél évtizedes kiemelkedő munkássága elismeréseként Dosztányi Imrének, a Természetbúvár Magazin főszerkesztőjének, pedagógus életművéért Frittmann József ny. pedagógusnak, a bócsai Boróka Általános Művelődési Központ címzetes igazgatójának, a kollégiumokért végzett kiemelkedő szakmai, elméleti és gyakorlati munkájáért Fuschné Hattinger Zsuzsannának, a váci Karacs Teréz Kollégium igazgatójának, több évtizedes kimagasló színvonalú vezetői és oktatónevelő munkásságáért Kovács Andrásnénak, a berekfürdői Veress Zoltán Általános Iskola és Óvoda igazgatójának, kimagasló vezetői, pedagógiai és közéleti tevékenységéért Kovács Mária Ottíliának, a hetesi Somssich Imre Általános Iskola és Óvoda igazgatójának, életművéért Kozák Lajosnak, a soproni Berzsenyi Dániel Evangélikus Gimnázium tanárának, eredményes és példamutató kollégiumi pedagógiai munkájáért Krakkó Endrénének, az egri József Attila Középiskolai Leánykollégium igazgatóhelyettesének, karalapító tevékenysége elismeréseként dr. Lukácskó Zsoltnak, a Debreceni Egyetem Egészségügyi Főiskolai Kar főigazgatójának, főiskolai tanárnak, életművéért, 80. születésnapja alkalmából Mirk István szociális munkásnak, pedagógus életművéért Pilhoffer Ferencnek, a budapesti Pedagógiai Intézet és Helytörténeti Gyűjtemény igazgatójának, a gyermekek nevelésében kifejtett több évtizedes kiemelkedő munkája, példaadó szakmai és emberi életútja elismeréseként Rétlaki Lászlónak, a novajidrányi Általános Iskola nyugalmazott tanárának, a diáksportért végzett négy évtizedes kimagasló tevékenységéért Sótonyi Lászlónak, a csurgói Eötvös József Általános Iskola nyugalmazott tanárának, pedagógus életművéért Szabó Lajosnak, a lakitelki Általános Iskola és Zeneiskola nyugalmazott igazgatójának, három évtizedes kimagasló színvonalú munkájáért dr. Szaszkó Lászlónénak, a Budavári Általános Iskola igazgatójának, életművéért Szerdahelyi Andor, a budapesti II. Rákóczi Ferenc Gimnázium nyugalmazott tanárának, a hallássérült gyermekek nevelése-oktatása terén végzett három évtizedes kiemelkedő tevékenységéért, Tóth Egonnak, a budapesti Cinkotai Úti Óvoda, Általános Iskola és Diákotthon igazgatójának, 2001/94. szám 25 éve végzett kiemelkedő oktató-nevelő és vezetői munkássága elismeréseként dr. Vizdák Károlynak, a mezőgazdasági tudomány kandidátusának, a mezőtúri Tessedik Sámuel Főiskola Mezőgazdasági Főiskolai Kar főigazgató-helyettesének, egyetemi tanárnak; a MAGYAR KÖZTÁRSASÁGI EZÜST ÉRDEMKERESZT (polgári tagozat) kitüntetést adományozom pedagógus életművéért Ádám Sándornak, a tatai Eötvös József Gimnázium nyugalmazott tanárának, eredményes munkájáért Békési Istvánné dr.-nak, a budapesti Fényes Elek Közgazdasági Szakközépiskola, Gépíró, Gyorsíró Szakiskola tanárának, az ökölvívásban elért eredményei és edzői munkássága elismeréseként, 75. születésnapja alkalmából Fogarasi Mihály ökölvívónak, vezetőedzőnek, 10 éve végzett példaértékű vezetői és oktató-nevelő munkájáért Göbölös Sándornak, a leányfalui Móricz Zsigmond Általános Iskola és Óvoda igazgatójának, kimagasló színvonalú szakmai munkásságáért Gyurkovics Katalinnak, a győri Pálffy Miklós Kereskedelmi Középiskola kollégiumvezetőjének, kimagasló színvonalú vezetői és oktató-nevelő munkájáért Hepp Imrénének, a nyírteleki Herman Ottó Általános Iskola igazgatóhelyettesének, eredményes vezetői és oktató-nevelő munkájáért Knappné Németh Erikának, a siófoki Perczel Mór Gimnázium és Informatikai Szakközépiskola igazgatóhelyettesének, 25 éves oktató-nevelő munkásságáért Konczili Vendelnek, a mátészalkai Széchenyi István Általános Iskola igazgatójának, kimagasló színvonalú pedagógus munkásságáért dr. Lipka Sándornénak, a herceghalmi Általános Iskola és Óvoda tanítójának, a kereskedelmi szakember-utánpótlás biztosítása érdekében végzett magas színvonalú oktató-nevelő munkásságáért dr. Németh Józsefnénak, a miskolci Szentpáli István Kereskedelmi és Vendéglátó Szakközépiskola és Szakiskola igazgatóhelyettesének, eredményes oktató-nevelő munkásságáért Pintér Ferenc Lászlónak, a szentgotthárdi Vörösmarty Mihály Gimnázium tanárának, pedagógus életművéért dr. Ságody Jánosnénak, a budapesti Dugonics András Általános Iskola és Gimnázium tanítójának, a fogyatékos gyermek fejlődése terén elért három évtizedes eredményes munkájáért Sándor Szilveszternének, a csurgói Eötvös József Általános Iskola gyógypedagógusának, logopédusnak, példaértékű pedagógus pályájáért Silye Lászlónénak, a baktalórántházai Reguly Antal Általános Iskola címzetes igazgatójának, három évtizedes kiemelkedő színvonalú szakmai munkájáért Soltész István hegedűművésznek, a tatai Városi Zeneiskola tanárának, négy évtizedes pedagógiai munkássága elismeréseként Tóth Ferencnek, a megyaszói Mészáros Lőrinc Körzeti Általános Iskola igazgatójának, több mint két évtizedes kiemelkedő szaktanári munkájáért Vargáné Sőrés Ilonának, a hajdúhadházi Dr. Földi János Általános és Művészeti Iskola tanárának; a MAGYAR KÖZTÁRSASÁGI BRONZ ÉRDEMKERESZT (polgári tagozat) kitüntetést adományozom eredményes munkája elismeréseként Gál Pálnénak, a budapesti Öveges József Szakközépiskola, Szakmunkásképző és Gimnázium iskolatitkárának, három évtizedes eredményes oktató-nevelő munkásságáért Gerőházi Józsefnénak, a budapesti Fekete István Általános Iskola tanárának, pedagógus életművükért Mátyus Lajosnénak, a soltvadkerti Kossuth Lajos Általános és Művészeti Alapiskola tanárának, 2001/94. szám Sobor Sándornénak, a budapesti Német Tagozatos és Német Nemzetiségi Általános Iskola tanárának, idegennyelvi szaktanácsadónak, három évtizedes pedagógus munkássága elismeréseként Szalaváriné Somlyai Klárának, a pécsi Kertváros Utcai Általános Iskola tanárának, példaértékű, kimagasló színvonalú, három évtizedes munkásságáért Szarka Andrásnak, a budapesti Káldor Miklós Közgazdasági Szakkollégium karbantartó-gondnokának, több évtizedes eredményes oktató-nevelő munkásságáért Szunyi Gabriellának, a szentistváni Általános Iskola tanítójának. A pénzügyminiszter előterjesztésére a MAGYAR KÖZTÁRSASÁGI ARANY ÉRDEMKERESZT (polgári tagozat) kitüntetést adományozom az állami pénzügyi-gazdasági ellenőrzésben végzett három évtizedes kiemelkedő tevékenységének elismeréséül Dankó Gézának, az Állami Számvevőszék irodavezetőjének; a MAGYAR KÖZTÁRSASÁGI ARANY ÉRDEMKERESZT (katonai tagozat) kitüntetést adományozom érdemes és eredményes munkásságuk elismeréseként dr. Bacsa János pü. ezredesnek, a Vám- és Pénzügyőrség Vegyvizsgáló Intézete parancsnokhelyettesének, Csíkos Endre pü. ezredesnek, a Vám- és Pénzügyőrség Országos Parancsnoksága vámigazgató-helyettesének, Války Endre pü. ezredesnek, a Vám- és Pénzügyőrség Országos Parancsnoksága pénzügyi igazgatójának, Lengyel Árpád pü. őrnagynak, a Szolnoki Vámhivatal parancsnokának. Mádl Ferenc s. k., a Köztársaság elnöke A Kormány tagjainak rendeletei A környezetvédelmi miniszter 18/2001. (VIII. 27.) KöM rendelete a Boronka-melléki Tájvédelmi Körzet bővítéséről

Source: https://magyarkozlony.hu/hivatalos-lapok/a7e23a5a387e3f20c4b4af0eaa614394f5e8d2b0/dokumentumok/32a433e87858fa1704fdd0218418f848fd2d40e7/letoltes